Gw mau tau Kegeringan dan kemangkatan dari Kalākaua. Jelasin dalam bahasa melayu

Semasa baginda dalam keberangkatannya mencemar duli ke sekitar San Francisco, selatan California dan utara Mexico, baginda gering menghidap angin ahmar di Santa Barbara di mana baginda dibawa segera kembali ke San Francisco untuk mendapatkan rawatan.

Baginda koma di kamar peraduannya dalam sebuah bilik hotel, Palace Hotel di San Francisco selama dua hari sebelum mangkat pada 20 Januari 1891 jam 2:35 petang. Para pegawai Tentera Laut AS yang memeriksa baginda mencatatkan bahawa baginda mangkat disebabkan suatu radang ginjal.

Khabar kemangkatan baginda tidak sampai kepada rakyat baginda di Hawaii sehinggalah mayat baginda dibawa kembali ke Honolulu dalam kapal Charleston pada 29 Januari. Pada hari yang sama ketibaan mayat tersebut, Liliʻuokalani mengangkat sumpah dan dimahkotakan sebagai Ratu Kerajaan Hawaii.